cyanic-selkie/wikianc huggingface dataset:
Esther and Ezekiel
Mu mpaka za East Africa's Got Talent
Enyimba za Esther ne Ezekiel zatwalibwayo ssenga waabwe eyazuula ekitone ky'abwe eky'okuyimba mu mwaka gwa 2017. Bayimba oluyimba lwa Alexandra Burke mu ng'eli ya "Hallelujah" mu kifo awaali wasunsulibwa era bakkirizibwa abalamuzi bonna abana. Mu mpaka zino ezilagibwa obuterevu ku ttivi, bayimba oluyimba lwa Andra Day olw'omwaka 2015 oluyitibwa "Rise Up". Tebafuna kalulu k'abantu okugenda mu mpaka ez'akamalirizo nga bw'ekyali ku ku b'eRwanda ba Intayoberana. Wabula balondebwa abalamuzi basatu omwali, Gaetano Kagwa, Makeda, ne Jeff Koinange, okweyongerayo mu mpaka z'akamalirizo. Mu kuyimba okw'akamalirizo, ababiri bano bayimba oluyimba lwa Whitney Houston ne Mariah Carey olwa 1998 oluyitibwa "When You Believe." Bafuna obululu bungi ku fayinolo era nekibasobozesa okuwangula empaka zino n'omutemwa gwa ssente US$50,000 (miliyooni184 eza uganda) mu mpeke       n'obubaka obubayozayoza okuva eri omukulembeze w'eggwanga Pulezidenti Yoweri Museveni, ey'abayita abazukulu.
Empaka za Canada's Got Talent
Oluvanyuma lw'okusenguka n'ebagenda okubeera ne nnyaabwe, Esther ne Ezekiel beetaba mu mpaka za Canada's Got Talent sizoni ey'okubiri era nebasiimibwa abantu wamu n'abalamuzi era n'ebeyongera ku mutendera ogw'okubiri.
WOUGNET
Women of Uganda Network (WOUGNET) kitongole ky'obwa nakyewa ekisinganibwa mu Uganda ekyatandikibwawo okuyamba abakyala n'ebitongole byabwe mu nkozesa y'obubaka n'ebyepuliziganya bwa tekinologiya  nga engeri y'okugabana obubaka  n'okugonjoola ensonga mu butuufu bwabyo. WOUGNET memba wa Association for Progressive Communications (APC) okuva mu 2005 omwezi ogusooka 2005, Abawala sibagole okuva nga 25 ogw'okusatu mu 2012, The Global Network Initiative (GNI) okuva mu 2019 ne Digital Human Rights Lab okuva 2019.
Eyali akikulira yali Dorothy Okello. Senkulu wa WOUGNET's omugya okuva mu mwezi gw'ekumi 2020 okutuusa kati ye Peace Oliver Amuge.
Ebyafaayo
WOUGNET yatandikibwawo ekitongol ky'abakyala okuva mu Uganda mu 2000 omwezi ogw'okutaano. Olukalala lwayo lukuumibwa Kabissa. Ekirubirirwa kyabwe WOUGNET " kyakutumbuula enkozesa yabubaka ne tekinologiya y'eby'epuliziganya eri abakazi n'abawala okubayamba ku mwenkanonkano n'eby'enkulakulana. Ekigendererwa kyakwongera ku mbeera y'obulamu y'abakyala abanayuganda, nga boongera ku busobozi n'emikisa olw'enkyuka kyuka, enkwatagana n'okugabana obubaka. Ekirubirirwa kya WOUGNET kyakuzingiramu ebitundu abakazi n'abawala kibasobozese okukozesa ebyatekinologiya kibayambe munkulakulana. Emirimu gya WOUGNET bagikolera mu pulogulaamu satu: okugabana obubaka n'enkwatagana, okubakwatirako mu by'ekikugu, ekikula ky'abantu n'okulwanirira ebya tekinologiya. Mu pulogulaamu zino, ekitongole kisuubira okukola n'obuteebalira kunkozesa ya tekinologiya mu Uganda, munyiriri y'ekirubirirwa ky'omusingi '' ky'amagezi enkulakulana ya Uganda n'obukulmebezze nga bwongezebwa sipiidi mukaseera mpaawo kaagaga okubayamba okufuna obubaka n'okukozesa tekinologiya". Ekitongole kikolera mu bibuga ne mu byalo okuyita mu Uganda yonna. Yafeesi za WOUGNET zisingaanibwa mu bukiika kono ne mu buvanajuba bwa Uganda mu Kubere Information Centre (KIC Apac) ne Tororo Information Centre. KIC Apac yatandikibwawo mu 2005 n'obuyambi okuva mu Centre for Technical Assistance of Netherlands plan n'ekirubirira eky'okubeera n'ekifo ky'obubaka obw'enjawulo nga kiwa obuyamba munkulakulana, ng'esira baliteeka ku by'obulimu, n'obubaka obukulakulanya ekibuga..
WOUGNET meemba wa ICT4 Democracy (ICT4D) network and Women's Rights Online (WRO) network ekidukanyizibwa World Wide Web Foundation.
Ebikozesebwa
WOUGNET esira basinga kuliteeka mu kukozesa y'obusimu bw'omungalo, meyiro n'ekibanja ky'okumutimbagano, nga ky'agala nnyo eby'enkozesa by'engeri enkadde okuli, leediyo, vidiyo n'okukuba mu kyapa okulaba nga bituuka ku bantu abali ewala mu ngeri ey'enjawulo. Mu kwongerako, ekitongole kikozesa ebintu nga ttivi, meyiro emikutu gimukwanira wala n'ekyapa ne yintaneeti okusobozesa abantu okugabana obubaka n'eby'empuliziganya. Okusaba enyiriri za meyiro ku WOUGNET, okuva ku bantu okwetoloola ensi kikuze okuva ku 50 mu mwaka gwa 2000 paka ku 1,292 (kweyongedde munkalala biri, WOUGNET mailing list ne WOUGNET update newsletter) mu 2006 mu mwezi ogw'ekuminebiri. WOUGNET yenyigira mu: (1) kuwa obubaka ku mikutu egy'enjawulo okusobozesa eby'enfulumya, (2) okuyamba abantu okwanguya okufuna obubaka, okukozesa tekinologiya, (3) okuyamba okuteeka munkola eby'ekikula ky'abantu ku bya pulogulaamu za tekinologiya.
Zaitun Driwaru
Zaitun Driwaru yazaalibwa 10 Ogwekkuminebiri 1977, munayuganda omusomesa w'essomero era munnabyabufuzi. Yaweerezako ng'omubaka Omukyala owa disitulikiti eye Yumbe mu palamenti ya Uganda ey'omulundi ogw'ekkumi (2016-2021).
WOUGNET
Ebikozesebwa
WOUGNET edukanyizibwa eby'enkizo bina okusobozesa;
Pulojekiti
Pulojekiti za WOUGNET ezaaliwo, ezirwo kuliko:
Zaitun Driwaru
Ebyafaayo n'okusoma
Driwaru yazaalibwa 10 Ogwekkuminebiri 1977. Yasomera mu Arua Hill Primary School, mu kibuga Arua, ekibuga ekisinga obunene mu kitundu kya West Nile. Yatikirwa mu 1991 era n'aweebwa ekifo ku Mvara Secondary School mu Arua. Yafuna Uganda Certificate of Education (O-Level) ne Uganda Advanced Certificate of education (A-Level), okuva mu Mvara, mu 1995 ne 1999.
WOUGNET
Obwa memba
WOUGNET egata ebitongole ebirwanirira eddembe ly'abakyala ebitaliiko bwa memba. Ekitongole kikuziza obwa memba bwakyo okuva wekyagongyebwawo. Ba memba ba WOUGNET kuliko:
Zaitun Driwaru
Ebyafaayo n'okusoma
Yaweebwa ekifo ku Muni National Teachers College, gye yafunira Diploma mu Secondary Education, mu 2002. Mu 2005, yattikirwa mu Islamic University mu Uganda, ne diguli esooka mu Public Administartion.
Nga tannagenda mu by'obufuzi
Okuva mu 1999 okutuuka mu 2001, yali avunaanyizibwa ku bitundibwa mu Bata Uganda. Oluvannyuma yakolako ng'omusomesa owa sekendule ku Aringa Secondary School, mu kibuga Yumbe. Oluvannyuma yaweereza ng'omukugu ow'enkulaakulana mu gavumenti z'ebitundu mu disitulikiti eye Yumbe okuva mu 2006 okutuuka mu 2011.
Nga munnabyabufuzi
Mu kulonda kw'olukiiko lw'eggwangaolukulu okwa 2016, Zaitun Driwaru yavuganya ku kifo ky'omubaka Omukyala akiikirira disitulikiti eye Yumbe. Yavuganya nga atalina kibiina kyabyabufuzi. Driwaru yawangula Avako Naima Gule, ow'ekibiina ekifuzi ekya National Resistance Movement, eyali omubaka wa palamenti mu kiseera ekyo. Driwaru yafuna obululu 32,504 ate Naima n'afuna obululu 24,394.
Mu Palamenti ey'ekkumi, ali ku kakiiko k'ebyenjigiriza n'ebyemizannyo n'akakiiko ka Palamenti akalondoola ebisuubizo bya gavumenti. Era memba mu Uganda Women Parliamentary Association (UWOPA). Zaitun Driwaru memba omujuvu mu kibiina ekyatandikawo Uganda Muslim Supreme Council (UMSC).
Ebyawandiikibwa
<references group="" responsive="1">
National Resistance Movement
Ekibiina ki National Resistance Movement ( mu Luswayiri: Harakati za Upinzani za Kitaifa; mu bumpimpi. NRM) ky'ekibiina ky'ebyobufuzi ekibadde mu buyinza mu Uganda okuva mu 1986.
Obukulembeze
Omukulembeze w'ekibiina, Yoweri Museveni yeenyigira mu lutalo olwaggyako Idi Amin, olwakomya obukulembeze bwe mu 1979, era yali ne mu bwegugungo obwavaako okugobwa kw'omulembe gwa Milton Obote mu 1985; wabula, wazze walabikawo ebifaanagana wakati wa NRM ne Gavumenti ezaagisookawo. Okugeza, ebbago erifuga enkung'aana erya Public Order Management Bill lifaananako n'eryaleetebwa mu mulembe gwa Obote erya Public Order and Security Act, 1967." Museveni by'azze ayogera nabyo byagala okwefaanaanyirizaako n'ebyo ebyayogerwa bannakyemalira abaasooka: "Oyo yenna agezaako okuleeta obuzibu, tujja kumumaliriza. Besigye [ omukulembeze w'oludda oluvuganya Gavumenti] yagezaako okucankalanya Kampala era ne tumuwaamu ku mukka ogubalagala n'akkakkana. Yali teyeetaaga kyasi, wabula omukka ogubalagala." Ekirala, lumu yagamba nti "ekizibu kya Afirika kye kimu wanna, kyokka ekya Uganda si bantu wabula abakulembeze abaagala okwekuumira mu buyinza okumala ebbanga eggwanvu ennyo," bangi eky'okuggyawo ekkomo ku bisanja Pulezidenti by'alina okufuga baakiraba nga kya bukuusa.   Mu biseera ebiyise, NRM etenderezeddwa olw'okuleetawo obutebenkevu n'enkulaakulana mu byenfuna by'eggwanga eryali liyise mu biseera ebya Gavumenti ez'enfuga embi, enkola ez'ekiyeekera n'entalo ez'omunda; wabula, wakati mu bbula ly'emirimu eriri ku bitundu 62% mu bavubuka, okufuba kwayo mu byenfuna kuleeta ekibuuzo.  Obukulembeze buno bukoze nnyo mu kulwanyisa akawuka ka mukenenya mu Afirika.
Wakati mu myaka gya 1990 n'egyasembayo, Museveni yatenderezebwa Amawanga ga Bulaaya ng'omu ku mujiji omupya ogw'abakulembeze ba Afirika. Obukulembezebwe bwe bwalimu okulumba n'okweddiza ebim ku bitundu bya Congo mu biseera by'olutalo lwe Congo olwookubiri (olutalo olwali mu Democratic Republic of the Congo oluteeerezebwa okufiiramu abantu obukadde 5400,000 mu 1998) n'obukuubagano obulala obubadde mu bitundu bya Great Lakes. Mu birala ebikyasembyeyo omuli: okuggyawo ekkomo ku bisanja bya Pulezidenti ng'okulonda kwa 2006 tekunnabaawo, okuwagira ebbago ly'etteeka erifuga enkung'aana erya Public Order Management Bill, NRM okutyoboola eddembe lya bannamawulire n'ab'oludda oluvuganya Gavumenti (okugeza, okutiisatiisa abalonzi nga bakozesa abakuumaddembe, okukwata abawakanya Gavumenti n'okutta okw'obumenyi bw'amateeka) kirese abakkiririza mu nfuga eya demokulasiya n'amateeka bangi nga bagyewuunya. Ennaku zino, ebiyiting'ana nti mutabani wa Pulezidenti, Muhoozi Kainerugaba, yandisikira kitaawe byongedde okwogeza abangi ebisongovu.
Etteeka ly'amafuta eryayisibwa Paalamenti ya Uganda mu 2012 nga lyakulemberwamu aba NRM okwagala okuleetawo obwerufu mu kwata y'amafuta abantu bangi ab'omu Uganda teryabasanyusa kye kimu ne u b'e bweru. Okugeza, Angelo Izama, Munnayuganda omugoberezi w'ebyamasannyalaze n'ebyobugagga eby'omuttaka mu kibiina kya U.S.-based Open Society Foundation yagamba nti etteeka lino lyakwasa Museveni ne banne amafuta ga Uganda mu ngalo ng'oli bw'anaakukwasa ka kkaadi ka ATM akaggyayo ssente mu bbanka. Okusinziira ku kibiina ky'obwannakyewa ekya Global Witness, Uganda erimu amafuta agayina okugisobozesa okufuna ssente zikubisaamu enfuna yaayo emirundi 2 mu myaka 6 ku 10, nga gabalirirwamu Obuwumbi bwa Doola za Amerika 240 buli mwaka."
Amabago g'amateeka amalala agaleeteddwa, ne gavujjirirwa, okuyisibwa n'okukakasibwa ekibiina kya NRM mu kiseera w'efugidde mulimu: ennongoosereza mu tteeka erifuga ebibiina by'obwannakyewa eya Non Governmental Organizations (Amendment) Act, eyakolebwa mu 2006, egootaanyizza enkola y'ebibiina bino okuviira ddala ku mpandiisa yaabyo, enkola y'emirimu, obuvujjirizi n'okukugirwa okukolera awamu mu kitongole ekyo. Okuwandiisa ebibiina bino kujjudde okusumbuyibwa n'okumala okuwa abakngu ba Gavumenti enguzi ( kubanga kyetaagisa abakungu mu Gavumenti okumala okukisemba; buli mwaka), okukugirwa okukola emirimu gyabwe awatali nsonga, n'okuba nti ssente zonna eziva mu bibiina by'obwannakyewa okuva ebweru zirina kuyita mu Bbanka Enkulu eya Uganda, n'ebirala bingi ebifuuka emizizko eri enkola zaabyo. N'ekirala eddembe ly'ebibiina bino ery'okwogera nalyo ligenze lituulwako nga Gavumenti eyita mu kubatiisatiisa n'okukulembeza etteeka lya Public Order Management eribakugira okukung'aana.
Obyokulonda
Nga 17 Ogwekkuminoogumu, 2005 Museveni yalondebwa nga tavuganyiziddwa akiikirire NRM ku ky'Obwapulezidenti mu kulonda kwa 2006.
Mu kulonda kwa bonna okwa nga 23 Ogwokubiri, 2006, ekibiina kino kyawangula ebifo 205 ku 289 mu Paalamenti. Mu kulonda kwe kumu, Museveni yawangula ekisanja ekirala ku Bwapulezidenti n'ebitundu 59.3%.
Mu kulonda kwa bonna okwa 2016, w'ekibiina kino kyawangula ebifo 293 ku 426 mu Paalament era Museveni n'addamu okuwangula Obwapulezidenti n'ebitundu 56.62%.
Mbabazi ava mu NRM
Eyali Ssaabawandiisi wa National Resistance Movement, Amama Mbabazi yafuna obutakkaanya ne ssentebe Yoweri Museveni ng'okulonda kwa 2016 tekunnatuuka. Museveni yagoba Mbabazi olw'okulaga obwagazi obw'okumwesimbako ku kifo ky'obwassentebe bw'ekibiina. Mbabazi yava mu kibiina n'akola ekisinde kye eky'ebyobufuzi kye yatuuma GO FORWARD.
Teddy Nambooze
Teddy Nambooze Munnayuganda omubazi w'ebitabo era era omukozi w'amateeka. Aweereza nga Mmemba Omukyala omulonde akiikirira Disitulikiti y'eMpigi mu paalamenti ya Uganda ey'ekkumineemu nga ali wansi wa bendera ya National Unity Platform (NUP)eno mwe yeesimbirawo naawangula akalulu ka 2021.
Daisy Nakalyango
Daisy Nakalyango yazaalibwa ng'enaku z'omwezi 15, mu mwezi ogw'okusatu mu mwaka gwa 1994, nga munayuganda omukyala azannya badminton. Yeetaba mu mpaka z'omwaka gwa 2010 ne 2014 ez'amawanga agali mu luse olumu ne Bungereza.
Teddy Nambooze
Obuto bwe nookusoma kwe
Nambooze yazaalibwa mu kyalo ky'eGgoli ekisangibwa mu ssaza ly'eKammengo nga limo liri ku luguudo lw'eMasaka oluva e Kampala mu Disitulikiti y'eMpigi. Yasomerako ku someero lya St. Bruno Secondary School e Ggoli mu ggombolola y'eKammengo gyeyamalira siniya ey'omukaaga. Nambooze yakola Diguli mu Kuddukanya Bizinensi eyitibwa Bachelors Degree in Business Administration ga yasomera ku Nkumba University e Entebbe,  mu Uganda mu 2002.
Daisy Nakalyango
Empaka za BWF ezaali ez'okufuganya nga zansi yonna
Ez'abakazi nga bazannya omu omu Ez'abakazi nga bazannya babiri babiri Nga babatabise
Teddy Nambooze
Emirimu gye
Nambooze worked yasooka ku kukola gw'akuyingiza bwino mu Minisitule Y'ebyemisomo nga tannaba kutandika kukola naaba Hunger project mu Ggombolola y'eKalamba mu Disitulikiti y'eButambala. Puloojekiti eno yatandikibwawo okusomesa abakyala mu kisaawe ky'okufuna obukugu mu by'ensimbi basobole okwejja mu bwavu. Mu ppulojekiti eno baatandikawo SACCO era olw'amanyi geya ssaamu, yalondebwa okugikulira.
Mu 2011, Nambooze yatandika bbanka nga eyitibwa lya Trust Development Initiative (TRUDI) era nga ensangi zino gy'akola nga Omuddukanya waayo. Mu 2016, yeesimbawo ku kifo Mmemba wa paalamenti omukyala owa Disitulikiti y'eMpigi lwakuba teyasobola kuyitamu. Mu 2021, Nambooze yakomawo okwesimbawo mu kifo ky'ekimu era ku mulundu guno yawangula. Y'omu ku bakuumi baamateeka mu paalamenti ya Uganda nga aweerezanga Memba wa Paalamenti Omukyala akiikirira Disitulikiti y'eMpigi district.
Christine Ondoa
Christine Joyce Dradidi Ondoa alina diguli mu by'okujanjaba, n'okudukanya ebifo gyebajanjabira, ng'era atwalibwa okubeera omu kubanayuganda abakulembezze nadala mu kulaba ng'eby'obulamu ebituuka mu bantu bibeera ku mitundo, empisa, neneeyisa y'abakozi nga abavunaanyzibwa ku by'obulamu bw'abantu nga egobererwa. Y'omu kubanayugada abalina obuyigirize mu kujanjaba abaana n'enddwadde, wamu n'okubeera omukulembezze w'abakiriza. Esaawa eno, akola ng'akulira ekitongole ekivunaanyizbwa ku by'akawuka kasiriimu.Yateekebwa mu kifo ekyo pulezidneti wa Uganda mu mwezi ogw'okubiri, mu mwaka gwa 2014. Nga tanaba kugengda mu kifo ekyo, yakolako ng'omuwi w'amagezi owa pulezidenti wa Uganda Yoweri Kaguta Museveni ku by'obulamu bw'abantu. Yali omu kubaaali ku kakiiko akagata amawanga ag'enjawulo ak'ensi yonna akavunaanyizibwa ku by'okugema. Yaliko minista w'eby'obulamu mu kabineeti ya Uganda okuva mu mwaka gwa 2011, okutuuka mu gwa 2013.Yatekebwa mu kifo ekyo ng'enaku z'omwezi 27, mu mwezi ogw'okutaano, ogw'omwaka gwa 2011, naye oluvannyuma yadirwa Ruhakana Rugunda mu bigere ng'enaku z'omwezi 23, mu mwezi ogw'okutaano, ogw'omwaka gwa 2013. Ng'ogasaako eky'okubeera minista mu kabineti, yaliko omukiise mu palamenti ya Uganda, wabula nga teyalondebwa oba kuteekebwa mu kifo kino, naye ng;akozesa ofiisi ye n'obuyinza okuwabula oba okuwa amagezi. Ng'ogyeko ekyo, yeeyali akulira eddwaliro lye Mbarara erya Mbarara Regional Referral Hospital, agamu ku malwaliro e 14 gyebakusinzidka mu Uganda singa meera ebeera egaanye, oba ekalubye.
Lulu Hassan
Obulamu bwe obwasooka
Lulu yazaalibwa mu Ssaza Mombasa era yasomera ku Aga Khan Academy. Oluvannyuma lw'okumaliriza emisomo gye, Lulu yatendekebwa mu mirimu egy'enjawulo egikwata ku by'obulambuzi mu Salrene Travel Operations College. Oluvannyuma yatandika okukola ng'omuweereza ku leediyo eya Salaam e Mombasa era n'asalawo okweyongerayo n'emisomo n'asoma eby'amawulire.
Christine Ondoa
Ebimukwatako
Yazaalibwa mu disitulikiti y'e Moyto ng'enaku z'mwezi 21, mu mwezi ogw'ekumi, mu mwa ka gwa 1968.
Lulu Hassan
Emirimu
Lulu Hassan yatandika omulimu gwe ogw'amawulire ng'omwanjuzi ku leediyo eya Salaam oluvanyuma lw'okumaliriza emisomo gye egya siniya. Mu 2008, yali akola ng'omuweereza w'amawulire ku leediyo, nga agasoma mu Lungereza. Mu kiseera kino omutambi wa KTN yamutegeeza ku kizibu obwali ku mukutu, ng'abanaabwe babiri ab'oluswayiri bwebaali baagenda mu luwummula lw'okuzaala. Hassan yasalawo okweteeka mu kabaate okufuna omulimu gun era bebamwekebegya, yaweebwa omulimu ku KTN Television ng'omusomi w'amawulire.
Christine Ondoa
Eby'enjigiriza
Christine Ondoa yasomera ku Mount Saint Mary's College, e Namagunga gyeyasomera siniya ye, wabula nga diguli ye mu by'edagala, ne diguli my by'okulongoosa yagifuna mu mwaka gwa 1994, okuva kutendekero ly'e Makerere eriyigiriza eby'obusawo, nga ly'esomero erisinga obukadde mu buvanjuba bwa Afrika. Alina ne diguli ey'okubiri mu by'okujanjaba abaana n'eddwadde zaabwe, gyeyafuna mu mwaka gwa 2000, nga nayo yagifunira kutendekero ly'e Makerere eriyigiriza eby'obusawo. Mu mwezi ogw'okusatu, mu mwaka gwa 2011, yatikirwa okuva kutendekero lya Uganda Management Institute eriyigiriza ebikwatagana n'okudukanya ku bya bizineensi, ng'eno gyeyatikirwa ne dipulooma mu kuweereza abantu n'okudukanya emirimu. Mu mwaka gwa 2012, yatikirwa mutendekero lyerimu ne diguli ey'okubiri mu by'okudukanya eby'emirimu. Asomeddeko kutendekero eriyamba ku by'enkyuka kyuka gyeyafunira diguli ye ey'okusatu. Yafuna okutendekebwa ku by'eyasoma okuva mu ddwaliro ly'e Nsambya erya St. Francis okuva mu mwaka gwa 1994 okutuuka mu mwaka gwa 1995. Yasigala ku ddwaliro lino ery'e Nsambya okuva mu mwaka gwa 1995, okutuusa mu 1997, bweyadayo ku somero eriyigiriza obusawo erisingaanibwa ku setendekero ly'e Makerere, okufuna diguli edirira gyeyasooka ey'okujanjanba abaana n'enddwadde zaabwe, ng'eno yeeyadirira gyeyasooka okufuna. Wakati w'omwaka gwa 2000 ne 2009, yakolerako mu ddwaliro gyebakusindika oluvannyuma gy'oba oseese nga bibalemeredde erisinaanibwa mu Arua, ng'eno gyeyali ng'omusawo eyali yeebuzibwako ku by'abaana, n'enddwadde ezibeera zibaluma. Wakati w'omwaka gwa 2009 ne 2010, yakolako mu ddwaliro ly'e Jinja gyebakusindika nga gyewasoose balemereddwa, ng'eno yaliyo ng'eyali yeebuzibwako ku by'abaana, ng'eddwadde zaabwe ezitera okubaluma, ng'oluvannyuma yakuzibwa nebamufuula eyali akulira eddwaliro, era nga y'akulira abeebuzibwako ku by'abaana n'eddwadde zaabwe. Yawerezaako nga ssentebe ow'akakiiko akadukanya etendekero erisomesa abasawo nadala banaansi, wamu n'abazaalisa. Okuva mu mwezi ogusooka mu mwaka gwa 2011, okutuusa mu mwezi ogw'okutaano mu mwaka gwa 2011, yakolako ng'eyali akulira eddwaliro ly'e Mbarara ewasindikirwa abalwadde singa gyebabeera basoose okufuna obujanjabi balemererwa, eddwaliro erisomesa ery'etendekero ly'e Mbarara erya saayaansi ne tekinologiya. Okuva mu mwezi ogw'okutaano mu mwaka gwa 2011, okutuuka mu mwezi ogw'okutaano mu mwaka ogwa 2013, yeeyali minista wa Uganda avunaanyizibwa ku by'eby'obulamu.
Lulu Hassan
Emirimu
Oluvannyuma yagenda ku Royal Media Services, gye yeeyongera okukola ng'omusomi, w'amawulire, era ng'akola neku pulogulaamu eya Nipashe Wikendi ne Rashid Abdalla ku Citizen TV.
Lulu Hassan y'avunaanyizibwa ku kukuuma erinnya era omutandisi wa Jiffy of Pictures, ennyumba y'okufulumya firimu gy'akulira n'omwami we, Rashid Abdalla. Jiffy Pictures yafuna ettutumu olw'okufulumya programu z'oku ttivi ez'omu ezayagalibwa okulagibwa ku mikutu nga nga MultiChoice's DStv ne Showmax. Hassan era yemuteesiteesi wa flimu enyimpimpi ez'ebitundu ezifulumizibwa Jiffy Pictures okuli Maria, Sultana, Zora, Moyo ne Aziza ku Citizen TV, Huba ku Maisha Magic Bongo, Kovu ku Showmax, ne Maza ku Maisha Magic East. Mu 2018, Maza yalondebwa okuba akazannyo ka ttivi akaasinga era ng'omuzanyi omukyala eyasinga ku Awaadi eza Kalasha. Obuzannyo buno bwa ttutumu mu Kenya ne Tanzania kuba olulimi oluswayiri gyerusinga.
Obulamu bwe
Lulu Hassan yafumbirwa Rashid Abdalla, omuweereza w'oluswahili ku Citizen TV mu Royal Media Services. Bombi bafumbiriganwa mu 2009 e Mombasa, oluvannyuma lw'okusisinkana nga bakolera ku Radio Salaam.
Okusiimibwa
Lulu yaweebwa engule ya "Mwanamke Wa Shoka" (Omukazi ow'okusikirizibwa) mu East Africa mu 2022 Mwanamke wa Shoka awards eyateekebwawo ekitongole kya Tanzania media house EFM ne TVE.
Lulu yaweebwa ekirabo kya Best Movie/Series Producer of the Year mu Africa mu 2022 ZIKOMO Awards. Embaga y'ebirabo mu nsi yonna yakwatibwa mu Zambia.
Tete Chelangat
Okusoma kwe
Yasomerako ku Bukwo Primary School gye yatuulira ebigezo by'ekyomusanvu. Oluvannyuma, yeeyongerayo nadda ku Kidetok girls, erisangibwa e Serere gye yamalira siniya ey'okuna nga tanadda ku Sebei college, Tegeres. Alina Dipuloma mu ssomo lya social work lye yasomera ku Nsamizi Institute (Mpigi). Era kati muyambi w'abantu mubulamu obwa bulijjo nga bweyabisomerera. Mukyala Mulokole mu ddiini.
Obulamu bwe mu by'obufuzi
Eveline Tete Chelangat yayingira eby'obufuzi mu 2006 nga yatandika nga Kkansala ku Disitulikiti ku ddaala lya LC5, mu Disitulikiti y'eBukwo. Yamala nawebwa Disitulikiti eno okugikiikirira mu paalamenti nga Mmemba omukyala era yali akolera wansi wa bendera ya National Resistance Movement okutuusa mu 2016.
Lulu Hassan
Okusiimibwa
Lulu Hassan, ng'ayitira mu kkampuni ye Jiffy Pictures, yawangula ekirabo kya Best Producer Award (TV Drama - Maria) mu 2021 Women in Film Awards ceremony.
Imelda Namutebi
Ebyafaayo n'okusoma
Yazaalibwa kitaawe abagenzi omw. n'omuky. Rosemary Nakakawa mu Busujju Mawanda, Butambala mu masekkati ga Uganda mu kitundu kya Buganda era mwana wa kubiri ku baana babiri. Oluvannyuma lw'okuva mu ssomero mu kibiina eky'okutaano yagenda mu ssomero lya Bayibuli mu Kayanja Ministries.
Faridah Nakazibwe
Faridah Nakazibwe munayuganda nga munamawulire eyalondebwa okukulira eby'amawulire ku NTV Uganda okuva nga 31 Ogw'okusatu 2021. Yadda mu kifo kya Josephine Karungi, eyafuna omulimu mu Bbanka y'ensi yonna nga omukugu w;eby'empuliziganya eyebuuzibwako. Nakazibwe era musomi w'amawulire ag'oluganda era omwanjuzi wa Mwasuze Mutya pulogulaamu ebeera kumpewo ku Nation Television Uganda ne ginno waayo Spark Tv mu Kampala, ekibuga ekikulu ekya Uganda era ekibuga ekisinga obunene.
Obulamu bwe obwasooka n'okusoma
Nakazibwe yazaalibwa omugenzi Hajj Shakib Ssenyonjo ne Hajat Sarah Ssenyonjo, mu kitundu kati ekiyitibwa Sembabule District. Ye mwana ow'okubiri mu maka g'abaana munaana.
Yasomera mu Kisozi Boarding Primary School, mu Kisozi, Gomba District ng'atandika okusoma pulayimale. Ettaka ly'essomero lye bwe lyagulibwa pulezidenti Yoweri Museveni era ne lifuulibwa ekifo ewalundibwa ente Kisozi Cattle Ranch, Faridah yakyuusibwa n'agenda mu Bwala Primary School, mu kibuga Masaka, gye yafuna ebbaluwa ye ey'okumaliriza pulayimale. Oluvannyuma, famile ye yasengukira mu kibuga Masaka.
Yasomera ku Taibah High School, mu Kawempe, ekitundu ky'e Kampala, gye yafuna dipulooma ye ey'essomero lya High School. Oluvannyuma yagenda ku Islamic University In Uganda, e Mbale, mu Buvanjuba bwa Uganda, n'atikkirwa diguli esooka mu by'amawulire.
Emirimu
Oluvannyuma lw'okumaliriza ddiguli mu by'amawulire, yatwalibwa ku mulimu mu WBS Television ng'omusasi wago. Emyaaka ebiri nga giyisieewo, yakyuusibwa n'adda ku NTV Uganda yafuna om,ulimu gw'okusoma amawulire ag'oluganda ku wiikendi.
Amaka
Nakazibwe yafumbirwako Omar Ssali, munayuganda akolera mu nsi z'obuwarabu. Oluvannyuma bayawukana mu 2020.
Maama w'abawala babiri, kitaabwe ye Engineer Dan Nankunda gwe yasisinkana ku WBS Television. Okumala ebbanga eritaweza mwaka gumu, Nakazibwe yalina omukwano ogw'ekiseera ne Al Hajji Moses Kigongo, amyuka wa Ssentebe w'ekibiina eky'eby'obufuzi ekifuga ekya National Resistance Movement mu Uganda. Yakomya enkolagana eyo mu 2015.
Oleru Huda
Huda Abason Oleru (yazaalibwa nga 3 Ogwekkuminebiri 1975) Munnayuganda munnabyabufuzi mubazi w'amateka eyali omubaka omukazi mu Paalamenti owa Disitulikiti y'e Yumbe mu Paalamenti ya Uganda ey'omunaana n'ey'omwenda. Yali talina kibiina naye kati yegatta ku kibiina ky'ebyobufuzi ekya National Resistance Movement. Era yali Mininsita omubeezi ow'ensonga z'abannazirwanako.
Obuto bwe n'emisomo gye
Huda yali muwala wa Ayub Adiga (kitaawe) ne Drakai Khadija (nnyina) ab'ekyalo kya Pania, Ggombolola y'e Kophi mu Distulikiti y'e Yumbe. Huda yasomera ku Limidia Primary School ng'atannakwegatta ku joining Yumbe Secondary School. N'oluvanyuma yegata ku Mvara Secondary School. Ng'amaliriza emisomo gye egya Sekendule, Huda yegatta ku Islamic University in Uganda (IUIU) gye yafunira Diguli esooka mu kukola emirimu gya Gavumenti. Nga tannaba kwegata ku byabufuzi, Huda era yafuna Diguli ey'okubiri mu kukola n'okukwasaganya emirimu gya Gavumenti.
Emirimu gye
Huda yakola ng'omusomesa ku Aringa Primary School era yali muwandiisi w'abavubuka b'e Ggombolola y'e Romogi nga tannaba kuyingira byabufuzi. Era yali akulira akakiiko k'abavubuka aka National Resistance Council Youth mu Ggombolola y'e Romogi mu 1996. Wakati wa 1996-1998, yali musomesa ku Limitia Primary School. Yali asomesa abantu mu pulogulaamu ya Community Actor Programme wakati wa 1998 okutuusa mu 2000. Wakati wa 2000 ne 2003, Huda yali sentebe w'abamusiga nsimbi owe Ggombolola ya Lulu.
Ebimukwatako eby'omunda
Huda mufumbo eri Mohammed Abason Ingamule.
Laba na bino
Olukalala lw'ababaka ba Paalamaenti ya Uganda ey'omunaana
Disitulikiti y'e Yumbe
Violet Barungi
Violet Barungi yazaalibwa 18 Ogwekkuminebiri 1943. Munayuganda omuwandiisi era omusunsuzi. Asunsudde ebiwandiiko ebiwerako ebyafulumizibwa FEMRITE. Ebitabo bye ebyafulumizibwa kuliko akatabo akayitibwa Cassandra. akoze ng'omukulu w'ebifulumizibwa ku East African Literature Bureau (1972), omukulu w'okukuba ebitabo ku Uganda Literature Bureau (1978-94) era omusunsuzi ku FEMRITE(1997 okutuuka kati).
Oleru Huda
Laba na bino
Zaitun Driwaru
Violet Barungi
Obulamu bwe obwasooka n'obuyigirize
Violet Barungi yazaalibwa mu disitulikiti eye Mbarara, kati eyitibwa Ibanda District, mu Bugwanjuba bwa Uganda. Yasomesebwa ku Bweranyangi Girls' Senior Secondary School, Gayaza High School ne Makerere University mu Kampala, gyeyatikkirwa diguli esooka mu byafaayo. Mufumbo era alina abaana mukaaga.
Okuwandiika
Violet Barungi yatandika okuwandiika nbweyali akyali muyizi. Emboozi ye enyimpi eyasookera ddala, "Kefa Kazana", yafulumizibwa mu Origin East Africa, ekitabo ekirimu ebyafaayo ebitonotono ekyasunsulibwa Prof. David Cook n'aweereza ku BBC mu 1964. Omuzannyo gwa Barungi Over My Dead Body gwawangula ekirabo kya British Council New Playwriting Award for Africa and The Middle East mu 1997, era oluvannyuma gwafulumizibwa mu African Women Playwrights, nga gukulemberwa Profesa Kathy Perkins, omukugu mu mizannyo gya African and African Diaspora.
Ebiwandiiko byeyafulumya mwe muli The Shadow and the Substance (ekitabo) ekyafulumizibwa Lake Publishers, Kenya, 1998, Cassandra (ekitabo ekirala) ekyafulumiziddwa FEMRITE Publications Limited, Uganda, 1999, emboozi enyimpimpi ez'abaana nga Tit for Tat and other stories (1997), The Promise (2002), Our Cousins From Abroad (2003) ne The Boy Who Became King (2004). Omuzannyo gwe Over My Dead Body (ogutafulumizibwa) gwawangula ekirabo kya British Council International New Playwriting Award mu Africa ne Middle East mu 1997. Emizannyo gye emirala mwe muli The Award-winner, omuzannyo ogw'oku siteegi ogwawandiikibwa okujjukira emirimu gy'abakyala mu kyaasa ekipya (ogutafulumizibwa) n'omuzannyo gw'oku leediyo ogutafulumizibwað, The Bleeding Heart.
Emirimu gya Violet Barungi okusingira ddala gikwata ku nkolagana z'abantu, ensonga z'ekikula ky'abantu n'okusoma kw'omwana omuwala. Over My Dead Body yagugya kungeri abaana ab'obuwala gyebafumbizibwamu nga bakyali bato eri abasajja abagagga nga tebanamaliriza misomo gyabwe. Ensonga bwezitatambula bulungi olwo obufumbo bwabwe nebulema, besanga nga tebalina kye basobola kuddamu.
Okusunsula
Barungi y'omu kubatandisi ba FEMRITE. Yali musunsuzi wa FEMRITE okuva mu 1997 okutuuka mu 2007, lwe yawummula. Emirundi egiwerako abadde omu ku basunsula ebiwandiiko ebifulumizibwa FEMRITE, okuva lwe yawummula.
Bethlehem Tilahun Alemu
Bethlehem Tilahun Alemu (yazaalibwa 1980) mukyala musuubuzi okuva mu ggwanga lya Ethiopia, ye nannyini wa soleRebels, kkampuni y'engatto  ekulira ku musinde ogwa waggulu  mu  Afrika. Bethlehem afunye engule n'ebirabo olw'obusobozi bwe okukulakulanya kkampuni wamu n'okukyusa  ebyogerwa ku Afrika okuba enjavu okudda ku mwoyo gw'bantu abaagala okutandiika bizinensi, abantu abalina obusobozi obw'enjawulo n'okwesobola  mu by'ensimbi. Bethlehem yatongoza "The Republic of Leather", nga  ekola emisono  gy'amaliba emigundiivu , ne "ennimiro ya kkaawa" yassaawo  amaduuka okutumbula emmwanyi mu Ethopia ..
OBUTO BWE
Bethlehem ye munnabizinensi omukyala okuva mu Afrika eyasooka okusisinkana Clinton Global Initiative era yawangula okubeera omukyala  Omufirika omusuubuzi asinze mu  African Business Awards mu 2011.
BIZINENSI Z'AKOZEEKO
Sole z'engato ze yazikolanga mu mipiira gya mmotoka emikadde .Leero, engatoze zirina sitoowa okwetoolola ensi okugeza mu mawanga nga  Ethiopia, Singapore, Switzerland and Taiwan.
Bethlehem yeenyumiriza mu busobozibwe okuba nga yasobola okukola erinnya mu nsi yonna erya soleRebels ne  Garden of Coffee.
EBYAFAAYO
Kkampuni yatandiika nga ekkolero etonotono  ku ttaka eryali erya jjaja wa Bethlehem mu Zenebework.
SoleRebels etutumuse, n'abakozi  abawera 300 mu   Ethiopia, nga egabira ensi 30 ,era eguza   market kingmakers Whole Foods, Urban Outfitters ne Amazon. Sitoowa z'obwanannyini ezitunda engatoze zaali ziteekebwateekebwa okuggulibwawo mu  Austria, Switzerland, Taiwan, ne UK. Bethlehem yayagalanga nnyo okutondawo emirimu egikulakulanya   talanta n'obukugu bw'abantu mu by'emikono n'obugagga obw'ensibo mu Ethiopia. Okulonda engato nga ekyamaguzi kya kkampuni kyajja luvannyuma. Bethlehem yeegombanga seleate oba barabasso, soole y'engatto ennansi ekolebwa mu mupiira omukadde ekoleddwa mu Ethopia  era engato n'ezifuuka omulamwa kkampuni kweyasalawo okutambulira. .
Mu 2016 kkampuni yatunda  emigogo gy'engato  125,000 n'emirimu  1,200 jobs.
Mu  2014, Bethlehem yalangirira bizinensi empya, The Republic of Leather, ng'ayita ku mukutu gwa  soleRebels. Bethlehem  yazuula eby'amaguzi eby'ebbeeyi ebikoleddwa  mu ddiba   ebyali ku mutendera gwe gumu ne SoleRebels n'engato. The Republic of Leather etambulira ku musono omuguzi gwayagala nga ebitundu 5 % ku ssente ze basasula bigenda mu buyambi.
Mu 2017, "Garden of Coffee"  yagattibwa ku zimu ku kampunize. Yatandiikika n'amaduuka mu Addis Ababa.
Philosophy
Bethlehem yagenderera okusoomoza ebyogerwa ku Afrika naddala, Ethiopia, "ng'awakanya ebigereesebwa  nti Afrika n'Abafrika  tebamanyi kutondawo kkubo libatuusa ku ku nkulakulana ." Bethlehem akkiriza nti bannansi ba Ethiopia balina okugoberera endowooza zaabwe "abantu n'abayivu  balina ebirubiirirwa mu kusoosowaza Ethiopia nga " eyeetaaga obuyambi"  naddala okwagala "okuyamba"  kye basobola okukola ,  nga Bethlehem bweyannyonnyola bwe yali abuuzibwa ebibuuzo ne The Next Woman. Obuwanguzi bwa kkampuni mu nsi yonna nga  soleRebels kiyamba okumalawo  ebigereesebwa  ekintu ekisobozesa bannansi ba Ethiopia okutereeza ekifaananyi kyeggwanga okwetoolola ensi.
Veronica Isala Eragu Bichetero
Veronica Isala Eragu Bicheteroa Munnayuganda munnabyabufuzi era munnamateeka. Ye Mmemba wa paalamenti ya Uganda akiikirira Disitulikiti y'eKaberamaido okuva mu 2016.
Emabegako yali aweereza nga Omuddukanya era eyebuuzibwako omukulu ku EDG Venture Consult, Kampala okuva mu 2007 okutuusa mu 2015.
Obuto bwe nookusoma kwe
Yazaalibwa nga 3 Ogw'omunaana 1953.
Yasomera ku St Mary's College, Aboke gyeyafunira ssatifikeeti ye mu busomesa eya East African Certificate of Education (EACE), mu 1970 ne Dr. Obote College, Boroboro gyeyafunira ssatifikeeti ye eya East African Advanced Certificate of Education (EAACE). Mu 1972, yatikkirwa e Makerere University mu Uganda nga yafuna Diguli mu Mateeka era yafuna ne Dipuloma oluvannyuma mu kukwasa amateeka nga eno yagikolera ku Law Development Centre, Kampala mu 1978.
Omulimu gwe
Yali mukulu mu ttendekero lya United States Institute of Peace, Washington DC okuva mu 2011 okutuusa mu 2012; yaliko Kkomiisona ku kakiiko akakuumi k'eddembe aka Uganda Human Rights Commission okuva 2001 ppaka mu 2007; era yaliko munnamateeka yekka mu kkampuni ya Eragu & Co. Advocates, Kampala, okuva mu 1998 to 2001; Yaliko omukulu era eyebuuzibwako ku Sentinel, Nairobi, kuva mu 1995 okutuusa mu 2001; era yaliko omukulu eyebuuzibwako ku kitongole kya UNICEF ku ofiisi zabwe ezisangibwa mu bitundu by'omu  Buvanjuba n'oBugwanjuba bwa Africa mu Nairobi, okuva  1992 okutuusa 1994. Ye yali addukanya ku Kkampunimya Yinsuwa eya Apollo Insurance Company esangibwa e Kenya okuva mu 1987 okutuusa mu 1991; era yakozesebwako nga Addukanya ku Kenya Commercial Insurance Corporation okuva mu 1983 okutuusa mu 1987; era nga munnamateeka bwe yali akola ne Rhodes & Rhodes, e Lagos, mu Nigeria, okuva mu 1980 okutuusa mu1981; nga omuwandiisi mu by'amateeka ku Insurance Corporation, Uganda, kuba mu 1976 okutuusa mu 1980. era oluvannyuma lw'ebyo byonna, yalondebwa nga Mmemba wa paalamenti okuva mu 2016 okutuusa leero.
Emirimu gye mu paalamenti
Nga oggyeko okukola nga Mmemba wa paalamenti, atuula ku bukiiko mu paalamenti nga bwe buno wammanga mu paalamenti:
Josephine Karungi
Josephine Karungi, munnayuganda ow'ebyamawulire akola ng'omukugu mu byempuliziganya eyebuzibwako n'ekitongole ekya Bbanka ey'ensi yonna nga ofiisi zakyo zisangibwa mu Kampala, ekibuga ekikulu ekya Uganda. Nga kino tekinnabaawo, okuva nga 1 Ogwekkumi 2018 okutuuka nga 30 Ogwokusatu 2021, yaweerezako ng'akulira amawulire ku NTV Uganda, mu kiseera ekyo. yaweereznga butereevu eri avunaanyizibwa ku mawulire Daniel Kalinaki.
Karungi yazaalibwa mu Uganda. Yasomera mu Nakasero Primary School, e Kampala. Oluvannyuma yagenda mu St. Lawrence Citizens High school, Horizon Campus okusoma Sekendule. Oluvannyuma yaweebwa ekifo mu Yunivasite ya Makerere, yunivasite y'eggwanga esinga obunene mu Uganda, mu Kampala, gye yamaliriza ne diguli esooka mu by'amawulire.
Emirimu
Yegatta ku National Television Uganda (NTV Uganda) mu 2009 ng'omusomi w'amawulire ag'oluzungu. Yateeekateekanga era n'aflulumya pulogulamu y'oku ttivi eyitibwa Perspective With Josephine Karungi. Mu Ogwekkumi 2018, yafuulibwa okukulira amawulire ku NTV Uganda, ng'adda mu kifo kya Maurice Mugisha, eyatwalibwa ekitongole ekya Uganda Broadcasting Corporation, ng'amyuuka avunaanyizibwa ku ntambuza y'emirimu mu kitongole ekyo. Oluvannyuma yalondebwa ng'akulira eby'empuliziganya mu kitongole ekya Bbanka ey'ensi yonna nga tanava ku Nation Media Group.
Mu Ogw'okusatu 2021, yafulibwa akulira amawulire ku NTV Uganda.
Amaka
Karungi yafumbirwa Vince Musisi, munayuganda era pulodyuusa w'ennyimba. Bombi baalina omukolo ogw'ekyama ennyo nga gwali mu Speke Resort Munyonyo, amambuka g'ennnyanja Victoria. Abafumbobano balina ezadde ery'omwana ow'obulenzi.
Ebirala bye balowoozaako
Mu Ogusooka 2017, olupapula lw'amawulire olwa Daily Monitor lwamwogerakonga, omu ku "bantu abayinza okuba abasikiriza mu Uganda mu 2017".
Susan Amero
Susan Amero (yazaalibwa nga 17 Ogw'okuna 1976) mukyala Munnayuganda mmemba wa paalamenti akiikirira Disitulikiti y'eAmuria. Ali wansi wa kibiina ky'obufuzi ekya National Resistance Movement.
Okusoma kwe
Amero ebigezo ebimaliriza ppulayimale yabikolera ku ssomero lya Rock View Primary School mu1989 mu Disitulikiti y'eTororo. Mu 1993, yamaliriza Ebigezo bya Siniya ey'okuna nga yali ku St. Francis School for the Blind erisangibwa e Madera. Ate byo Eby'eyomukaaga yabimalira ku Mbale Secondary School mu 1996.
Wakati wa 1996 ne 1997, Amero Yamaliriza Ssatifikeeti mu By'obulambuzi n'essomo lya IATA/UFTAA ku ssomero lya Airway Tours and Travel, Switzerland. Mu 2007, yafuna Diguli ya Bachelor of International Relations and Diplomacy nga yagifunira ku Nkumba University, nga eno yunivaasite Ey'obwanannyini esangibwa Entebbe, Uganda. Yeeyongerayo naakola Diguli eya maasita eyitibwa Master of Arts in International Relations ku Nkumba University.
Emirimu gye
Mu 1998, Amero yakolanga nga kitunzi era ayaniriza abaguzi. Wakati wa 1999 ne 2009, yali akol ku ddala ly'abanene mu Ugandan Civil Aviation Authority. Okuva mu 2011 okutuusa leero,mmemba wa paalamenti.
Obukiiko kwali
Amero aweereza ku bukiiko buno mu paalamenti ya Uganda:
Mariam Luyombo
Mariam Luyombo eyali Dorothy Nanziri munayuganda omusuubuzi w'ebyenjigiriza era y'akulira amasomero ga Taibah mu Uganda
Ebyafaayo n'okusoma
Mariam Luyombo yasomera mu ssomero lya Mount Saint Mary's College, Namagunga. Yafuna diguli esooka n'ey'okubiri mu by'enjigiriza okuva mu Makerere University mu Kampala mu 1985 ne 1997 era yatendekebwa mu by'obusuubuzi mu Uganda ne United States.
Emirimu
Mariam Luyombo yatandika ng'omusomesa wa Sekendule ku Makerere College School wakati wa 1987-1988 n'oluvannyuma n'agenda mu St. Joseph's Secondary School Nsambya (1988-1990). Oluvannyuma yafuuka omukulu w'essomero erya Nabisunsa Muslim Girls' School.
Mu 1991 yatandikawo essomero lye erisooka, Taibah High School Kampala; oluvannyuma yatandikawo Silver Spoon Daycare Center Kampala mu 1996, Taibah Junior School Entebbe Road mu 1998, ne Taibah College School Entebbe Street mu 2000.
Mu 2013, yali Senkulu w'ekibiina kya Uganda Women Entrepreneurs Association (UWEAL).
Byatuseeko ne awaadi
Mu 2014, yali omu ku bantu 20 abaafuna Uganda's Golden Jubilee Medal olw'obuyambi bwe yawa mu by'enjigiriza mu masomero ga Taibah n'obusuubuzi.
Mu 2015, yali omu ku bawangula ekirabo kya World of Difference Award mu 2015 & Champions
Obulamu bwe
Mariam Luyombo yafumbirwa Hajji Abbas Luyombo nnannyini Taibah Group of Companies. Alina abaana basatu. Yagenda Canada mu 2006 era kati abeera mu Ontario, Canada, gy'alina bizinensi.
Muwenda Mutebi II, Kabaka wa Buganda
Ronald Edward Frederick Kimera Muwenda Mutebi II (Yazaalibwa nga 13 Ogwokuna 1955) ye Kabaka w'Obwakabaka bwa Buganda, nga buli mu Ssemateeka wa kati ensi eyitibwa Uganda. Ye Kabaka wa Buganda owa 36.
Yalondebwa nga Ambasada wa UNAIDS mu kulwanyisa n'okukomya obulwadde bwa Siriimu (AIDS) mu basajja mu kitundu kya Eastern ne Southern Africa n'okusingira ddala mu Bwakabaka bwe obwa Buganda mu Uganda.
Ajja atya okufuuka Kabaka
Yazaalibwa ku ddwaliro lya Mengo Hospital. Mutabani waEdward Frederick William David Walugembe Mutebi Luwangula Muteesa II, eyali Kabaka wa Buganda, wakati wa 1939 ne 1969. Nnyina ye mugenzi Nnaabakyala Sarah Nalule, Omuzaana Kabejja, ow'ekika ky'Enkima. Yasomera mu Budo Junior School, ne yeeyongerayo mu King's Mead School - Sussex ne mu Bradfield College, essomero lya Gavumenti erisangibwa mu ssaza ly'e West Berkshire. Oluvannyuma yeegatta ku Magdalene College, Cambridge. Kigambibwa nti ku myaka 11, Mutebi yalondebwa kitaawe okubeera omusika we nga 6 Ogwomunaana 1966. Bwe yali akyali mu Buwang'anguse yakoalko nga Associate Editor ow'akatabo ka African Concord era mmemba w'olukiiko olufuzi olw'ekibiina kyaAfrican National Congress (ANC) mu Kibuga London ekya Bungereza. Nga 21 Ogwekkuminoogumu 1969, nga Kitaawe akisizza omukoni (afudde), yasikira kitaawe, nga akulira olulyo Olulangira mu Buganda.
Yakomawo mu Uganda mu 1988, nga Obote II aggiddwa mu buyinza. Yalangirirwa e Buddo- Naggalabi nga 24 Ogwomusanvu 1993 ng'Obwakabaka obw'enjawulo buzziddwawo mu Uganda mu kuteesa okwalimu ne Godfrey Serunkuma Lule. Nga 31 Ogwomusanvu 1993, yatuuzibwa ku Nnamulondo ya bajjajja be e Buddo. Olubiri lwe olukulululi Mengo.
Obufumbo bwe
Kabaka Ronald Muwenda Mutebi II mufumbo ne Mukyala we gwe yawasa nga 27 Ogwomunaana 1999. Ekitiibwa ekitongole ekya mukyala wa Kabaka ye Nnaabagereka. Erinnya lye mu bujjuvu ye Sylvia Nagginda, Nnaabagereka, muwala wa John Mulumba Luswata ow'e Nkumba, Kyaddondo, ow'ekika ky'Omusu nga nnyina ye Rebecca Nakintu Musoke abeera mu kibuga New York. Muzzukulu wa George William Musoke ne Nora Musoke ab'e Nazigo, Kyaggwe; n'Omutaka Nelson Nkalubo Ssebuggwawo ne Catherine Ssebuggwawo ab'e Nkumba. Embaga yaabwe yali mu Saint Paul's Cathedral Namirembe, mu Kampala, nga 27 Ogwomunaana 1999. Bombi balina omwana omu nga ye mumbejja Sarah Katrina Mirembe Ssangalyambogo Nachwa, eyazaalibwa nga 4 Ogwomusanvu 2001 mu kibuga London, mu Bwakabaka bw'e Bungereza.
Abaana be
Mu baana ba Kabaka Ronald Muwenda Mutebi II mulimu:  (1) Omulangira (Kiweewa) Savio Muwenda Juunju Suuna, nga nnyina ye Vénantie Sebudandi. Yazaalibwa mu kibuga London, United Kingdom, mu 1986. Yasomera mu King's College, Budo, nga tannagenda Bungereza ku misomo gye egyaddirira. (2) Omumbejja Joan Nassolo. (3) Omumbejja Victoria Nkinzi. (4) Omumbejja Katrina Sarah Kirabo Ssangalyambogo. Yazaalibwa mu kibuga London - UK, nga 4 Ogwomusanvu 2001. Asomera mu masomero g'obwannannyini mu Kampala, Uganda. Muwuzi mukuukuutivu era awangudde emidaali n'engule nnyingi mu mpaka za East Africa, mu baana ab'emyaka gye. (5) Omulangira Richard Ssemakookiro, eyazaalibwa mu Gwomusanvu 2011. Nga 17 Ogwoluberyeberye 2012 era eyali Katikkiro wa Buganda mu kaseera ako, Engineer John Baptist Walusimbi, ye yakakasa nti nnyina wa Ssemakookiro Muganda era yeddira Enseenene. Oluvannyuma ono yamanyika nga ye Rose Nansikombi, abeera mu Disitulikiti y'e Luweero mu Buganda (Mu Masekkati ga Uganda).
Obuvunaanyizibwa bwe obulala
Nga 15 Ogwokuna 2011, Yatuuzibwa nga Ssenkulu waMuteesa I Royal University eyasookera ddala. Yunivasity eno yatondebwawo mu 2007 n'abbulwamu Ssekabaka Muteesa I, mu kusiima obukulu bwe bwe yakola mu kuleeta ebyenjigiriza mu Buganda ne Uganda n'obusukkulumu bwe mu kuteesa okwaviirako Abangereza, Abafalansa n'Abawalabu okujja mu nsi ye mumyaka gya 1800 egyasembayo. Nga akulira Obwakabaka bwa Buganda, Ye nnannyini Nkuluze Trust, ekitambuza ebintu by'Obwakabaka nga: Buganda Land Board, ekikola ku nsonga z'ettaka mu Bwakabaka, kkampuni y'amasimu eya K2 Telecom, BBS Terefaayina, CBS FM, Majestic Brands, ekivunaanyizibwa ku kutunda ebintu by'obwakabaka, Omwenge gw'Enjule, ekizimbe kya Muganzirwazza Plaza, eky'ebyobusuubuzi e Katwe, Ekizimbe kya Masengere n'ebirala.
Dorcus Ajok
Dorcus Ajok yazaalibwa enzku z'omwezi 12, mu mwezi ogw'omusanvu, mu mwaka gwa 1994 nga munayuganda aduka emisinde gy'okwetoloola ekisaawe. Yakiikirira eggwanga lye mu misinde gya mita 800 mu mpaka ezaaliwo mu mwaka gwa 2017, ezaali ez'ensi yonna, nga muzino yatuuka ku mutendera ogudirira ogw'akamalirizo. Mu kwongera kuno, yawangula omudaali ogwa zaabu mu gya mita 1500 egyali mu mwaka gwa 2015 egyali giyitibwa Summer Universade.
Ebimukwatako n'obuyigirizze bwe
Dorcus Ajok yazaalibwa mu mu gombolola ly'e Akura, kati lyebayita disitulikiti ye Alebtong. Wakubi ku baana omwenda abaazaalibwa Dicken Atworo, eyali omusomesa n'omukyala Margaret Akello, eyali omukyala akuuma ewaka.
Yasomera ku Dokolo Primary School, nga tanaba kweyongerayo kugenda ku Aloi Secondary School gyeyatuulira S.4 (UCE). Oluvannyuma yasomera ku Bright College, e Lira gyeyatuulira S.6, oluvannyuma neyeegata kutendekero lya yunivasite y'e  Ndejje.
By'akoze n'asinga ng'omuntu
Wabweru
Susan Okalany
S
usan Okalany
Yazaalibwa mu Yuganda
Yasomera Makerere Univasite n'afuna ddiguli mu mateeka
Ettendekero, Law Development Centre
Omulimu, Mulamuzi
Omutwe Mulamuzi mu kkooti ya Uganda enkulu
Susan Okalany munnaUgandan munnamateeka ate mulamuzi atuula ku kkooti enkulu. Nga tannalondebwa mu kifo kino, yali Muwaabi wa Gavumenti eyebuuzibwako
Obuvo n'obuyigirize bwe
Yazaalibwa mu Buvanjuba bwa Uganda. Yasomera mu masomero ga Pulayimale ne Siniya ag'okubyalo gy'asibuka. Yatikkirwa mu bbanguliro ly'amateeka mu ssomero ly'amateeka mu Makerere University, Univasite ya Gavumenti esinga obunene n'obbukadde mu Uganda ne ddiguli mu by'amateeka mu 1992. Omwaka ogwaddako, yafuna Dipulooma okutandika okwetaba mu by'amateeka okuva ku Law Development Centre mu Kampala, ekibuga kya Uganda ekikulu.
Emirimu
Oluvannyuma yatwalibwa okubeera omuwabuzi wa Gavumenti. Bwe yali eyo, yalinnyisibwa amadaala n'afuuka omukulu w'abalwanirizi b'obwenkanya mu bantu wamu n'akulira abalondesa mu buwaabi bwa Gavumenti. Mu kaseera ako yalondebwa ku kkooti enkulu ng'omuwabuzi wa Gavumenti ow'okuntikko
Nga Omuwaabi wa Gavumenti
Omusango gw'ettutumu omulala gwe yakolako yasingisisa Jacqueline Uwera Nsenga omusango gw'okutta bbaawe, Juvenal Kananura Nsenga, gwe yaddukirako ku ggeeti y'awaka mu mmotoka bwe yali aggulawo.
Ng'omulamuzi
Mu 2016 Okalany yalondebwa ku kkooti enkulu era yaweebwa obuvunaanyibwa bw'okukulira kkooti y'amaka mu kitundu. Yasindikbwa okukulira kkooti y'ekitundu kya Mbale. Bwe yali eyo, yatiisibwatiisibwa okuttibwa ku musango ogwekuusa ku bunyazi bw'ente mu Katale e Bukedea, ekyamuleetera okusaba obukuumi obw'enjawulo okuva eri omukulembeze wa Uganda.
Ebirala by'osaana okumanya
Mu gwomwenda 2017, munnamateeka Susan Okalany ekibiina ky'abawaabi ba Gavumenti mu nsi yonna kyamuwa engule y'omuwaabi wa Gavumenti asinze mu mwaka. Engule eno yamuweebwa okusinziiira ku mulimu gwe yakola ku bikolwa by'obutujju ebyaliwo nga 11 ogwomusanvu 2010.
Mu gwomukaaga 2020, Susan Okalany yali omu ku bawaabi abana abaavuganya ennyo okutwala omulimu gwa kkooti y'ensi yonna. Singa yalondebwa, yali waakusikira Fatou Bom Bensouda, eyali mu kifo ekyo okuva mu mwaka 2012.
Sabrina Kitaka
Sabrina Bakeera Kitaka oba Sabrina Kitaka, munayuganda omusawo w'abaana, omukugu mu ndwadde z'abaana ezisiigibwa era munabyanjigiriza akola nga omusomesa omukulu mu kitongole ekya Pediatrics at Makerere University School of Medicine.
Obuvo n'okusoma
Kitaka yazaalibwa Nsambya, mu kibuga Kampala, mu maka ga Teddy Bakeera, omusawo eyawummula n'omugenzi Paul Samuel Ssemuli Bakeera eyali yinginiya w'omu Kilembe Mines.
Yasomera ku Namugunga Primary School e Kelembe. Oluvannyuma yatwalibwa ku Mount Saint Mary's College Namagunga, mu disitulikiti y'e Mukono, gye yamaliriza emisomo gye egya O-Level ne A-Level.
Yaweebwa ekifo ku Makerere University mu 1990, gyeyatikirwa mu 1995 ne diguli esooka mu by'edaggala n'okulongoosa. Yafuna okugezesebwa mu ddwaliro lya Saint Francis Nsambya. Mu 2002 yafuna diguli ey'okubiri mu Pediatrics and Child Health, era okuva e Makerere. Oluvannyuma yagenda mu maaso n'okufuna Fellowship in Pediatric Infectious Diseases Institute e Mulago, Kampala, ekibuga ekikulu ekya Uganda.
Mu Gwokusatu 2018, yali anoonya diguli ey'okusatu eya Doctor of Philosophy mu diguli eya Children's HIV/AIDS, ku School of Biomedical Sciences mu University of Antwerp mu Belgium, omulimu gwe yamaliriza mu 2020.